Diari Oficial de la Generalitat Valenciana


Sumari del DOGV 3916, del 12-01-2001 (2001/4)

Informació pública del programa per al desenvolupament de l'actuació integrada per gestió directa, i projecte d'urbanització de la unitat d'execució delimitada, corresponent als carrers adjacents a l'avinguda Professor Doctor Senyor Manuel Broseta Pont.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3916

Data del DOGV
:   12-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/4


Organisme emissor
:   Ajuntament de Càrcer

Tipus de document
:   Anunci

Informació pública del programa per al desenvolupament de l'actuació integrada per gestió directa, i projecte d'urbanització de la unitat d'execució delimitada, corresponent als carrers adjacents a l'avinguda Professor Doctor Senyor Manuel Broseta Pont. [2001/4]
  
El Ple de l'Ajuntament, mitjançant un acord adoptat en la sessió ordinària de data 23 de novembre de 2000, resolgué sotmetre a informació pública durant el termini de 20 dies hàbils, mitjançant un edicte públic en un diari d'informació general, i simultàniament, en el Diari Oficial de la Generalitat Valenciana, la proposta de programa per al desenvolupament de l'actuació integrada per gestió directa, a la unitat d'execució delimitada en el mateix programa, corresponent als carrers adjacents a l'avinguda de Professor Doctor Senyor Manuel Broseta Pont, que inclou una superfície de 10.234,984 metres quadrats. Junt amb la proposta, se sotmet a exposició pública, durant el mateix termini, el projecte tècnic d'urbanització.
  
Durant la informació pública, la documentació restarà exposada a les oficines de l'Ajuntament i s'admetran al·legacions i propostes tècniques alternatives a la realitzada, de conformitat amb el que disposen els articles 46 i 49 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (LRAU). Durant els cinc dies següents a l'acabament del termini d'informació pública i llevat que s'acorde la pròrroga per 20 dies addicionals, en els casos legalment establits, es podran presentar propostes juridicoeconòmiques, en plica tancada i amb la documentació que s'assenyala en l'article 32 de la LRAU.
  
L'acte d'obertura de pliques s'efectuarà a l'Ajuntament, a les 13.30 hores de la següent data hàbil a la conclusió del termini per a presentar-les (si fóra dissabte, passaria al dilluns següent). Durant els 10 dies següents al de l'obertura de pliques, podran ser objecte de consulta i al·legacions totes les actuacions de l'expedient.
  
Els propietaris i titulars de drets afectats estaran obligats a mostrar els títols que posseïsquen i declarar les situacions jurídiques que coneguen i que afecten les seues finques.
  
De conformitat amb el que disposa l'article 59.4 de la Llei 30/1992, de 26 de novembre, Reguladora del Règim Jurídic de les Administracions Públiques i del Procediment Administratiu Comú, se citen en aquest mateix anunci els propietaris afectats que puguen resultar desconeguts o dels quals s'ignore el lloc de la notificació, a fi que durant el termini assenyalat puguen formular les al·legacions que estimen oportunes.
  
Els terminis indicats d'exposició pública s'entendran a partir de la publicació en el Diari Oficial de la Generalitat Valenciana.